I dag overrekker regjeringens grønne skattekommisjon sin rapport til finansminister Siv Jensen. Mandatet har vært å foreslå en omlegging av skatter og avgifter som gjør det dyrere å forurense.

I en kronikk i DN onsdag forteller utvalgsleder Lars-Erik Borge om hva utvalget har kommet frem til som riktig miljø-medisin.

Målet er å sette riktig pris på miljøet, og sette en pris på alle utslipp.

Også elbilene må være med å dele regningen

For å gjøre bilavgiftene mer treffsikre, foreslår utvalget å legge om bilavgiftene for personbiler ifølge kronikken slik:

En ulykkesavgift skal legges på ansvarsforsikringen.

skal legges på ansvarsforsikringen. Det skal innføres miljø- og køprising i storbyene.

i storbyene. Det skal innføres en ny (og lavere) veibruksavgift på drivstoff

Målet er blant annet å sørge for at nullutslippsbiler som elbiler blir med på å betale avgiftsgildet.

I dag har ikke disse bilene avgift på bruken, og betaler derfor ikke for kostnadene de påfører samfunnet.

Omleggingen vil gjøre det dyrere å bruke bilen, spesielt i storbyene i rushtrafikken.

LES OGSÅ: Enorm elbilgarasje kan bli stående ubrukt

Ny grønn skattekommisjon Du trenger javascript for å se video.

– Skal ikke legges i skuffen

Høyres finanspolitiske talsperson Svein Flåtten sier i Politisk kvarter på NRK P2 at rapporten fra grønn skattekommisjon ikke skal legges i skuffen.

– Målet er å få mest mulig like avgifter på like utslipp. Vi har en forpliktelse til å komme med forslag basert på dette i budsjettet for 2017, sier Flåtten.

Han nevner transport og landbruk som to sektorer hvor det trolig bil mye debatt rundt foreslåtte endringer, siden dette er sektorer med store miljøutslipp.

– Opplagt at bruk av bensin- og dieselbiler må bli dyrere

Venstres Terje Breivik sier det slik:

– Vi må sette opp prisen på det vi vil ha mindre av. Det er helt opplagt at vi må gjøre det dyrere å bruke biler som utelukkende går på fossilt drivstoff, sier han.

Svein Flåtten regner med at det blir krevende å sy sammen fremtidige budsjetter med ny avgiftsprofil, men understreker at når noen avgifter går opp, skal andre ned.

– Jeg tror ikke dette blir veldig mye mer utfordrende enn det vi hadde i år, sier han. Poenget er at man får lavere skatter på andre områder. Dermed kommer man like godt eller bedre ut, sier han.